Spoločný návrh NARIADENIE RADY, ktorým sa mení nariadenie (ES) č. 1210/2003 o niektorých osobitných obmedzeniach hospodárskych a finančných vzťahov s Irakom /* JOIN/2014/024 final - 2014/0210 (NLE) */





DÔVODOVÁ SPRÁVA (1) Nariadením Rady (ES) č. 1210/2003 sa ukladajú určité reštriktívne opatrenia voči Iraku v súlade so spoločnou pozíciou 2003/495/SZBP a s rezolúciou Bezpečnostnej rady OSN č. 1483 (2003). V článku 4 ods. 4 tohto nariadenia sa stanovuje, že žiadne hospodárske zdroje nebudú poskytnuté priamo alebo nepriamo alebo v prospech fyzickej alebo právnickej osoby, alebo subjektu uvedenému v prílohe IV, aby umožnili tejto osobe, orgánu alebo subjektu získať finančné prostriedky, tovar alebo služby. (2) Rada X júla 2014 prijala rozhodnutie 2014/.../SZBP o reštriktívnych opatreniach voči Iraku s cieľom zabezpečiť, že žiadne finančné prostriedky ani hospodárske zdroje sa priamo ani nepriamo nesmú sprístupniť v prospech osôb alebo subjektov uvedených v článku 2 písm. b), s výhradou osobitných výnimiek, predovšetkým ak môžu byť finančné prostriedky a hospodárske zdroje potrebné na uspokojenie základných potrieb, určené výlučne na úhradu poplatkov odborníkom a výdavkov za právne služby, určené na úhradu nákladov za služby spojené s vedením alebo správou zmrazených finančných prostriedkov alebo hospodárskych zdrojov alebo potrebné na uhradenie mimoriadnych výdavkov. V súlade s rozhodnutím Rady 2014/.../SZBP by sa preto malo nariadenie (ES) č. 1210/2003 zodpovedajúcim spôsobom zmeniť. 2014/0210 (NLE) Spoločný návrh NARIADENIE RADY, ktorým sa mení nariadenie (ES) č. 1210/2003 o niektorých osobitných obmedzeniach hospodárskych a finančných vzťahov s Irakom RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 215, so zreteľom na rozhodnutie Rady 2014/.../SZBP, ktorým sa mení spoločná pozícia 2003/495/SZBP o Iraku[1], so zreteľom na spoločný návrh vysokej predstaviteľky Únie pre zahraničné veci a bezpečnostnú politiku a Európskej komisie, keďže: (1) Nariadením Rady (ES) č. 1210/2003[2] sa ukladajú reštriktívne opatrenia voči Iraku v súlade so spoločnou pozíciou 2003/495/SZBP a s rezolúciou Bezpečnostnej rady OSN č. 1483 (2003). (2) V článku 4 ods. 4 nariadenia (ES) č. 1210/2003 sa stanovuje, že žiadne hospodárske zdroje sa nesmú priamo ani nepriamo poskytnúť v prospech fyzickej alebo právnickej osoby, alebo subjektu uvedenému v prílohe IV, aby umožnili tejto osobe, orgánu alebo subjektu získať finančné prostriedky, tovar alebo služby. (3) Rada ... júla 2014 prijala rozhodnutie 2014/.../SZBP, ktorým sa zakazuje poskytovanie finančných prostriedkov alebo hospodárskych zdrojov, priamo alebo nepriamo, v prospech osôb a subjektov uvedených v zozname. Stanovené sú osobitné výnimky, najmä v prípade finančných prostriedkov a hospodárskych zdrojov, ktoré sú: a) nevyhnutné na uspokojenie základných potrieb; b) určené výlučne na platbu primeraných poplatkov odborníkom a úhradu výdavkov, ktoré vznikli v súvislosti s poskytnutím právnych služieb; c) určené výlučne na úhradu poplatkov alebo nákladov za služby spojené s vedením alebo správou zmrazených finančných prostriedkov alebo hospodárskych zdrojov alebo d) potrebné na uhradenie mimoriadnych výdavkov. (4) Takisto je vhodné aktualizovať nariadenie (ES) č. 1210/2003 najnovšími informáciami poskytnutými členskými štátmi, pokiaľ ide o identifikáciu príslušných orgánov. (5) Nariadenie (ES) č. 1210/2003 by sa preto malo zodpovedajúcim spôsobom zmeniť, PRIJALA TOTO NARIADENIE: Článok 1 Nariadenie (ES) č. 1210/2003 sa mení takto: 1. Článok 4 sa mení takto: a) Odsek 3 sa nahrádza takto: „3. Fyzickým alebo právnickým osobám, subjektom alebo orgánom uvedeným v prílohe IV sa priamo ani nepriamo a ani v ich prospech neposkytnú žiadne finančné prostriedky alebo hospodárske zdroje.“ b) Odsek 4 sa vypúšťa. 2. Článok 5 sa nahrádza takto: „Článok 5 1. Článok 4 nebráni pripisovaniu platieb na zmrazené účty finančnými alebo úverovými inštitúciami, ktoré prijmú finančné prostriedky prevedené tretími stranami na účet osoby, subjektu alebo orgánu uvedeného v zozname pod podmienkou, že každé takéto pripísanie na účet sa tiež zmrazí. Finančná alebo úverová inštitúcia bezodkladne informuje príslušné orgány o takýchto transakciách. 2. Odchylne od článku 4 ods. 3 môžu príslušné orgány uvedené na webových stránkach v prílohe V povoliť uvoľnenie určitých zmrazených finančných prostriedkov alebo hospodárskych zdrojov, alebo sprístupnenie určitých finančných prostriedkov alebo hospodárskych zdrojov za podmienok, ktoré považujú za vhodné po tom, ako určia, že dané finančné prostriedky alebo hospodárske zdroje sú: a) nevyhnutné na uspokojenie základných potrieb fyzických alebo právnických osôb, subjektov alebo orgánov uvedených v prílohe V a nezaopatrených rodinných príslušníkov týchto fyzických osôb vrátane platieb za potraviny, nájom alebo hypotéku, lieky a lekárske ošetrenie, úhradu daní, poistného a poplatkov za verejnoprospešné služby; b) určené výlučne na platbu primeraných poplatkov odborníkom a úhradu výdavkov, ktoré vznikli v súvislosti s poskytnutím právnych služieb; c) určené výhradne na úhradu poplatkov alebo servisných poplatkov za rutinné vlastnenie a udržiavanie zmrazených finančných prostriedkov alebo hospodárskych zdrojov alebo d) potrebné na mimoriadne výdavky pod podmienkou, že príslušný orgán oznámil príslušným orgánom ostatných členských štátov a Komisii aspoň dva týždne pred udelením povolenia dôvody, na základe ktorých sa domnieva, že by osobitné povolenie malo byť udelené. 3. Dotknuté členské štáty informujú ostatné členské štáty a Komisiu o každom povolení udelenom podľa tohto článku.“ 3. Príloha V sa nahrádza textom uvedeným v prílohe k tomuto nariadeniu.“ Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda [1] Ú. v. EÚ L ..., ... 2014, s. … . [2] Nariadenie Rady (ES) 1210/2003 zo 7. júla 2003 o niektorých osobitných obmedzeniach hospodárskych a finančných vzťahov s Irakom, ktorým sa zrušuje nariadenie (ES) č. 2465/96 (Ú. v. EÚ L 169, 8.7.2003, s. 6). PRÍLOHY k spoločnému návrhu NARIADENIA RADY, ktorým sa mení nariadenie (ES) č. 1210/2003 o niektorých osobitných obmedzeniach hospodárskych a finančných vzťahov s Irakom PRÍLOHA „PRÍLOHA V Webové stránky s informáciami o príslušných orgánoch uvedených v článkoch 5, 6, 7 a 8 a adresa na zasielanie oznámení Európskej komisii A. Príslušné orgány členských štátov: BELGICKO http://www.diplomatie.be/eusanctions BULHARSKO http://www.mfa.bg/en/pages/135/index.html ČESKÁ REPUBLIKA http://www.mfcr.cz/mezinarodnisankce DÁNSKO http://um.dk/da/politik-og-diplomati/retsorden/sanktioner/ NEMECKO http://www.bmwi.de/DE/Themen/Aussenwirtschaft/aussenwirtschaftsrecht,did=404888.html ESTÓNSKO http://www.vm.ee/est/kat_622/ ÍRSKO http://www.dfa.ie/home/index.aspx?id =28519 GRÉCKO http://www.mfa.gr/en/foreign-policy/global-issues/international-sanctions.html ŠPANIELSKO http://www.exteriores.gob.es/Portal/es/PoliticaExteriorCooperacion/GlobalizacionOportunidadesRiesgos/Documents/ORGANISMOS %20COMPETENTES %20SANCIONES %20INTERNACIONALES.pdf FRANCÚZSKO http://www.diplomatie.gouv.fr/autorites-sanctions/ CHORVÁTSKO http://www.mvep.hr/sankcije TALIANSKO http://www.esteri.it/MAE/IT/Politica_Europea/Misure_Deroghe/ CYPRUS http://www.mfa.gov.cy/sanctions LOTYŠSKO http://www.mfa.gov.lv/en/security/4539 LITVA http://www.urm.lt/sanctions LUXEMBURSKO http://www.mae.lu/sanctions MAĎARSKO http://en.nav.gov.hu/criminal_branch_of_NTCA/restrictive_measures/European_Unions_consolidated_sanctions_list ΜΑLTA https://www.gov.mt/en/Government/Government%20of%20Malta/Ministries%20and%20Entities/Officially%20Appointed%20Bodies/Pages/Boards/Sanctions-Monitoring-Board-.aspx HOLANDSKO www.rijksoverheid.nl/onderwerpen/internationale-vrede-en-veiligheid/sancties RAKÚSKO http://www.bmeia.gv.at/view.php3?f_id =12750&LNG = en&version= POĽSKO http://www.msz.gov.pl PORTUGALSKO http://www.portugal.gov.pt/pt/os-ministerios/ministerio-dos-negocios-estrangeiros/quero-saber-mais/sobre-o-ministerio/medidas-restritivas/medidas-restritivas.aspx RUMUNSKO http://www.mae.ro/node/1548 SLOVINSKO http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/ SLOVENSKO http://www.mzv.sk/sk/europske_zalezitosti/europske_politiky-sankcie_eu FÍNSKO http://formin.finland.fi/kvyhteistyo/pakotteet ŠVÉDSKO http://formin.finland.fi/kvyhteistyo/pakotteet SPOJENÉ KRÁĽOVSTVO https://www.gov.uk/sanctions-embargoes-and-restrictions Adresa na zasielanie oznámení Európskej komisii: European Commission Service for Foreign Policy Instruments (FPI) EEAS 02/309 B-1049 Brussels Belgicko E-mail: relex-sanctions@ec.europa.eu“